25 mand, 6000 arbejdstimer og 85.000 hjemmelavede miniature-mukesten. Det er ingredienserne i den miniudgave af Thisted Kirke, der søndag eftermiddag blev afsløret og indviet i Thisted Lilleby. Kirken står som en eksakt kopi af "the real deal" - men i størrelsesforholdet 1:10. Arbejdet med at bygge kirken begyndte for tre år siden og det er den største og mest komplicerede af de 80 bygningskopier, der er blevet bygget i Thisted Lilleby, Thisted Lilleby er en thysk udgave af legolands komplicerede modeller, men materialerne, der bliver brugt til at bygge Thisted som byen så ud i 1950'erne er langt mere autentiske end legoklodser. Igennem de 16 år Thisted Lilleby er blevet til, har de frivillige mænd, der mødes hver mandag, bygget 80 bygninger i størrelsesforhold 1:10. De fleste af medlemmerne er pensionerede, men stadig meget passionerede, handværkere, der kan bygge lidt af hvert.

Referat:
Efter tre års arbejde blev miniudgaven af Thisted Kirke søndag afsløret i Thisted Lilleby.